डेमोक्रेट्स से तंग आकर, सभी के लिए मेडिकेयर की मांग के साथ हज़ारों लोगों ने मार्च निकाला
24 जुलाई को पूरे संयुक्त राज्य अमेरिका में 50 से अधिक शहरों में कार्यकर्ताओं ने सभी के लिए स्वास्थ्य सुविधा (मेडिकेयर) या एकल-भुगतानकर्ता स्वास्थ्य सेवा प्रणाली की मांग के साथ जुलूस और रैली निकाली। कांग्रेस और व्हाइट हाउस ने जहाँ इन्फ्रास्ट्रक्चर बिल को पारित करने, 6 जनवरी को कैपिटल दंगे मामले की जांच संचालित करने और हमारी आव्रजन प्रणाली में सुधार लाने पर कहीं अधिक केंद्रित किया है। दूसरी तरफ स्वास्थ्य सेवा के मुद्दे को एक बार फिर से पीछे छोड़ दिया गया है। अधिकाँश कानून निर्माताओं की तरफ से इस तथ्य पर निगाह तक नहीं डाली गई है कि महामारी के प्रकोप के बावजूद तकरीबन 3 करोड़ अमेरिकी अभी भी बीमित नहीं हैं (नवीनतम उपलब्ध आंकड़ों के अनुसार) और दसियों लाख अन्य लोग सीमित बीमाकृत दायरे में हैं।
ईमानदारी से कहें तो राष्ट्रपति जो बाईडेन ने वह किया है जो उन्होंने अपने चुनावी अभियान के दौरान करने का वादा किया था, जो कि अफोर्डेबल केयर एक्ट (एसीए) को संरक्षित और मजबूती प्रदान करने को लेकर था, और सब्सिडी के जरिये निजी स्वास्थ्य बीमा कवरेज को प्रभावी रूप से विस्तारित करना है। एसीए को सभी लोगों को सर्वोत्तम और सबसे किफायती स्वास्थ्य सेवाओं के साथ कवर करने के लिए नहीं बनाया गया है। बाईडेन की अब तक की प्रमुख विधाई उपलब्धियों में अमेरिकन रेस्क्यू प्लान है, जिसमें बेरोजगार अमेरिकियों को निजी स्वास्थ्य बीमा योजनाओं के लिए पहले से अधिक सरकारी सब्सिडी को शामिल किया गया है, जबकि अन्य कई लाख लोगों को इस समीकरण से बाहर रखा गया है। न तो एसीए और न ही अमेरिकन रेस्क्यू प्लान के स्वास्थ्य सेवा के प्रावधान इस बात को सुनिश्चित करते हैं कि सभी अमेरिकियों के लिए अच्छी गुणवत्ता वाली निःशुल्क स्वास्थ्य सेवा उपलब्ध हो।
एकमात्र आश्वासन यह है कि निजी बीमा कंपनी का मुनाफा अच्छा-ख़ासा बना रहने वाला है। इस गर्मी की शुरुआत में, स्वास्थ्य एवं मानव सेवा विभाग (एनएचएस) ने HealthCare.gov (शायद वेबसाइट के लिए अधिक उपयुक्त पता HealthInsurance.gov होगा) के जरिये अमेरिकियों को निजी बीमा के लिए हस्ताक्षर करने के लिए प्रोत्साहित करने के लिए एक अभियान शुरू किया था। बाईडेन प्रशासन ने इस तथ्य पर जश्न मनाया कि 20 लाख से अधिक अमेरिकियों को कम-लागत या बिना लागत वाली निजी स्वास्थ्य बीमा योजनायें या विस्तारित मेडिकऐड कार्यक्रमों के तहत वे हस्ताक्षरित कर पाने में सफल रहे। बीमा उद्योग के फ्रंट समूह पार्टनरशिप फॉर अमेरिका हेल्थ केयर फ्यूचर ने उस संख्या को एक उपलब्धि के तौर पर प्रतिध्वनित किया। लेकिन इनमें से किसी ने भी न तो उन दसियों लाख लोगों का जिक्र करना मुनासिब समझा जो बीमित नहीं हैं और कम बीमाकृत हैं। इस तथ्य को तो और कम स्वीकारा गया है कि टैक्स डॉलर से कॉर्पोरेट मुनाफे को सब्सिडी प्रदान की जा रही है, जो कि अक्सर औसत दर्जे का स्वास्थ्य देखभाल कवरेज होता है।
यह कोई आश्चर्य की बात नहीं कि संघीय सरकार आम अमेरिकियों की स्वास्थ्य देखभाल की जरूरतों को एक वैकल्पिक विलासिता की वस्तु के रूप में मानती है जिसे बाजार द्वारा आपूर्ति की जा सकती है। उदाहरण के लिए, सेंटर्स फॉर मेडिकेयर एंड मेडिकऐड सर्विसेज (सीएमएस) उन जरूरतमंद लोगों को संदर्भित करता है जिन्हें स्वास्थ्य देखभाल की आवश्यकता होती है (अथात, सभी इंसानों) को “उपभोक्ताओं” के तौर पर, जिनको सरकारी एजेंसी सलाह देती है कि वे जब ACA प्लान के लिए खरीदारी करते समय “अपने मार्केटप्लेस कवरेज पर बचत को अधिकतम” करने पर ध्यान देना चाहिए। अपने एक प्रेस विज्ञप्ति में सीएमएस ने अमेरिकी बचाव योजना की सराहना करते हुए, लगभग एक दर्जन दफा “उपभोक्ता” शब्द का इस्तेमाल किया है। स्वास्थ्य देखभाल को शिक्षा या आपातकालीन सेवाओं जैसी जरुरी आवश्यक सेवा के तौर पर पुनर्विचार करने के लिए लोक सेवकों के बीच में एक प्रमुख सांस्कृतिक बदलाव की आवश्यकता होगी।
मेडिकेयर फॉर आल के समर्थकों ने लगातार कहा है कि 65 वर्ष या उससे अधिक की उम्र के लोगों को ध्यान में रखकर बनाये गए सरकारी कार्यक्रम को सभी लोगों के लिए विस्तारित करना काफी खर्चीला साबित हो सकता है। लेकिन एक तथ्य जिसपर बेहद कम ध्यान दिया जाता है, वह यह है कि सभी अमेरिकियों में से तकरीबन आधे लोग पहले से ही किसी न किसी प्रकार के सरकारी कार्यक्रमों या सब्सिडी के जरिये स्वास्थ्य सेवाओं को हासिल कर रहे हैं। क्वार्ट्ज पर प्रकाशित एक विश्लेषण में पाया गया है कि 16.1 करोड़ अमेरिकी अब मेडिकेयर, मेडिकऐड, द वेटरन्स हेल्थ एडमिनिस्ट्रेशन, या सीएचआईपी, द चाइल्ड हेल्थ इंश्योरेंस प्रोग्राम के जरिये स्वास्थ्य सेवाओं को हासिल कर रहे हैं।
जो लोग इन कार्यक्रमों के लिए अहर्ता प्राप्त नहीं करते हैं, उन्हें अपने रोजगार के जरिये निजी स्वास्थ्य बीमा को हासिल करने के लिए मजबूर होना पड़ता है और भारी-भरकम प्रीमियम, कटौती और सह भुगतानों, खराब नुस्खे वाली दवा उपलब्धता, कवरेज पर आजीवन सीमा इत्यादि के अपनी जेब से अलग-अलग रकम का भुगतान करना पड़ता है। ऐसी पैबंद वाली व्यवस्था निजी स्वास्थ्य बीमा कंपनियों के लिए बड़ा मुनाफा सुनिश्चित करने से कहीं अधिक काम करती है। इससे भी बदतर यह है कि, यह उन लाखों लोगों को उन नौकरियों से बांधकर रखती है जिन्हें शायद वे नापसंद करते हैं, या उन्हें बदतर कवरेज के लिए समझौता करने के लिए मजबूर करता है जो शायद उनकी देखभाल के लिए पर्याप्त भी न साबित हो।
उन लोगों के लिए जो व्यवस्था से पूरी तरह से बाहर रह गए हैं, उनके लिए ‘डूब जाने या तैरने’ के सिवाय कोई सरकारी जवाब नहीं है। एक हालिया वाल स्ट्रीट जर्नल के विश्लेषण में पाया गया कि अस्पताल बीमा रहित लोगों से जमकर कीमत वसूलने में लगे हुए हैं, वे बीमाकृत रोगी के लिए बीमा कंपनी जो चार्ज करती है, उनकी तुलना में उनसे काफी अधिक कीमत वसूल की जा रही है।
डॉ. पॉल सोंग, जो एक बोर्ड-प्रमाणित विकिरण कर्करोगविज्ञानी और एक राष्ट्रीय स्वास्थ्य कार्यक्रम के लिए कैलिफोर्निया चैप्टर ऑफ़ फिजिशियन के अध्यक्ष हैं, 24 जुलाई को लास एंजेल्स में मेडिकेयर फॉर आल रैली और मार्च के प्रमुख वक्ता थे। कार्यक्रम के बाद उन्होंने मुझे समझाया कि “लोग इस बात को लेकर निराश हैं कि “हमने संयुक्त राज्य अमेरिका में बहुत से लोगों को कोविड के कारण खोया है, और इसने वास्तव में इस बात को दर्शा दिया है कि हमारी स्वास्थ्य सेवा प्रणाली कितनी क्षतिग्रस्त हो चुकी है।” उनका कहना था कि मार्च के आयोजकों और उपस्थित लोग यह संदेश भेजना चाहते थे कि “हम जाने वाले नहीं हैं; हमें इससे बेहतर की दरकार है।”
एक प्रमुख कॉर्पोरेट मीडिया आउटलेट्स द्वारा प्रकाशित मेडिकेयर फॉर आल मार्च की कुछ रिपोर्टों में से एक रिपोर्ट जिसे वाशिंगटन पोस्ट के डेविड वीगेल ने लिखा था कि बाईडेन प्रशासन के छह महीने के कार्यकाल में “मौजूदा अमेरिकी स्वास्थ्य सेवा को एक सस्ते एकल-भुगतानकर्ता प्रणाली के साथ तब्दील करने के लिए आंदोलन की बात दैनिक राजनीतिक बहस से गायब हो चुकी है।” वे सही कह रहे हैं। बाईडेन के सीनेटर बर्नी सैंडर्स – जो कि एकल-भुगतानकर्ता के सबसे कट्टर समर्थकों में से एक थे - के लिए एक मध्यमार्गी विकल्प के रूप में उभरने के बाद – आयोजकों के लिए एचएचएस का नेतृत्त्व करने के लिए अपनी अगली सबसे बड़ी उम्मीद कैलिफोर्निया के अटॉर्नी जनरल ज़ेवियर बेसेरा की नियुक्ति में थी। बेसेरा के एकल—भुगतानकर्ता स्वास्थ्य सेवा के समर्थन ने सरकार द्वारा संचालित स्वास्थ्य सेवा का विस्तार करने वाले राज्यों के लिए फ़ेडरल छूट के वादे की पेशकश की थी। अभी तक फिलहाल, वह भी देखने को नहीं मिला है।
वीगेल ने उल्लेख किया है कि राष्ट्रपति पद के लिए सैंडर् 2777 स के 2016 के अभियान ने “निर्विवाद रूप से एकल-भुगतानकर्ता स्वास्थ्य सेवा को डेमोक्रेटिक पार्टी की मुख्यधारा में लाने का काम किया था”, और इसके नतीजे में, “जो 2020 में राष्ट्रपति पद की दौड़ में शामिल होने वाले अधिकाँश सीनेटरों ने इसका समर्थन किया था।” उन्होंने लिखा कि क्या एकल-भुगतान प्रणाली मौजूदा पैबन्दों वाली निजी-सार्वजनिक स्वास्थ्य सेवा से बेहतर है या नहीं, को लेकर “प्राथमिक बहसों में कई महीनों तक यह मुद्दा छाया रहा।” मतदान ने दिखा दिया कि यह एक ऐसा मुद्दा था जो डेमोक्रेटिक मतदाताओं के लिए गहराई से महत्व वाला था, और फिर भी जब डेमोक्रेट्स ने व्हाईट हाउस, सीनेट और हाउस ऑफ़ रिप्रेजेन्टेटिव में सत्ता संभाली, तो स्वास्थ्य सेवा पर उनका सारा ध्यान सिर्फ एसीए के विस्तार और सुरक्षा प्रदान करने पर था, जबकि लाखों की संख्या में गैर-बीमित और अल्प-बीमित लोगों के स्वास्थ्य सेवा संकट की अनदेखी की जा रही है।
कैलिफोर्निया में अंतर्विरोध कहीं ज्यादा तीखा है, जहाँ डेमोक्रेट्स के पास डी.सी में अपने फ़ेडरल समकक्षों की तुलना में कहीं अधिक आरामदायक अंतर है। केलिफोर्निया डेमोक्रेट्स को उद्धृत करते हुए सांग कहते हैं “आप अभी क्रिकेट सुन रहे हैं”, जो रिपब्लिकन गवर्नर के तहत एकल-भुगतानकर्ता स्वास्थ्य सेवा का समर्थन करने के बारे में मुखर थे, जिनके वीटो पर वे भरोसा कर सकते थे, लेकिन जब उन्हें वोट कर बिल को पास करने की जरूरत है, तो इस पर पूरी तरह से शांत हैं। केलिफोर्निया के डेमोक्रेटिक गवर्नर गेविन न्यूजॉम ने मेडिकेयर फॉर आल मंच को समर्थन देने के साथ सत्ता में पहुंचे थे, और 2017 के अपने अभियान के दौरान कहा था, “केलिफोर्निया में सार्वभौम स्वास्थ्य सेवा और एकल-भुगतानकर्ता पर इंतजार करने का कोई कारण नजर नहीं आता... आपको मेरा मजबूत और पूर्ण प्रतिबद्धता है, आपके अगले गवर्नर के रूप में मैं इसे पूरा करने के प्रयास का नेतृत्व करूँगा।“ आज, केलिफोर्निया के डेमोक्रेट्स के पास राज्य विधानसभा और सीनेट में पूर्ण बहुमत हासिल है, और गवर्नर के रूप में एकल-भुगतानकर्ता स्वास्थ्य सेवा बिल के एक स्पष्ट समर्थक मौजूद है। लेकिन एकल-भुगतान प्रणाली आगे बढ़ाने के लिए विधान सभा में एक विधेयक इस साल पेश करने के कुछ महीने बाद इसे अगले साल तक के लिए ठंडे बस्ते में डाल दिया गया। न्यूज़ॉम ने इस मुद्दे पर अध्ययन के लिए एक आयोग की नियुक्ति कर दी, लेकिन अभी तक ठोस रूप से कुछ भी निकलकर नहीं आ सका है।
पहली बार अपने अभियान के वायदे के पांच साल बाद, न्यूज़ॉम को रिपब्लिकन के नेतृत्व वाले सत्ता से बेदखल करने के प्रयास का सामना करना पड़ रहा है, जिसमें आश्चर्यजनक रूप से 50 प्रतिशत उदासीन मतदाताओं का उन्हें समर्थन प्राप्त हुआ है, जबकि उसकी तुलना में 47 प्रतिशत उन्हें बेदखल होते देखना चाहते हैं। ऐसे में कोई भी सिर्फ आश्चर्य ही व्यक्त कर सकता है कि भारी समर्थकों के साथ डेमोक्रेटिक केलिफोर्निया में न्यूज़ॉम को कितना अधिक समर्थन हासिल होने वाला है, यदि उन्होंने अपने स्वास्थ्य सेवा के वादों पर और अधिक नेतृत्व दिखाया होता। सांग, जिनका कहना है कि वे गवर्नर के पद पर बने रहने के पक्ष में हैं, “हमें उन्हें अपने अभियान के दौरान किये गये वादों को पूरा करने के लिए प्रेरित करना चाहिए, न सिर्फ खुद को बेदखल किये जाने की मांग से लड़ने के लिए बल्कि वास्तव में केलिफोर्निया को आगे की राह पर ले जाने के लिए।”
कहानी का नैतिक पहलू यह है कि डेमोक्रेटिक पार्टी के सांसदों ने राज्य और संघीय स्तर पर अक्सर सत्ता के लिए भागदौड़ करते समय या अल्पसंख्यक पार्टी के रूप में शासन करते समय मेडिकेयर फॉर आल के पक्ष में कसमें खाई हैं, लेकिन जब सत्ता संभालते ही या जब उनकी पार्टी के पास इसके बारे में कुछ कर पाने के लिए पर्याप्त बहुमत हो, तो फ़ौरन पाला बदलकर अपनी निष्ठा को निजी बीमा उद्योग के प्रति समर्पित कर दिया है। कोई आश्चर्य की बात नहीं कि मतदाता इससे बेहद खफा हैं और सड़कों पर मार्च कर रहे हैं।
सोनाली कोल्हाटकर फ्री स्पीच टीवी और पैसिफिक स्टेशनों पर प्रसारित होने वाले टेलीविजन और रेडियो शो “राइजिंग अप विथ सोनाली” की संस्थापक, आयोजक और कार्यकारी निर्मात्री हैं। आप इंडिपेंडेंट मीडिया इंस्टीट्यूट में इकॉनमी फॉर आल प्रोजेक्ट के लिए राइटिंग फेलो हैं।
इस लेख को इंडिपेंडेंट मीडिया इंस्टीट्यूट की एक परियोजना इकॉनमी फॉर आल द्वारा तैयार किया गया था।
इस लेख को मूल अंग्रेज़ी में पढ़ने के लिए नीचे दिए लिंक पर क्लिक करें।
Fed Up With Democrats, Thousands March to Demand Medicare for All
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva eng_Latn hin_Deva